Ńdɔ̄ fə ǹkúkúmá a ngábad lóm ńdzóē lála yǎ bod məwóm mə́tán ai məwóm mə́tán móé. Ńdɔ ńdzóē lála yǎ bod məwóm mə́tán á ngābɛ́d, a kə́ kwī, a kúdú Éli məbɔ́ŋ á sí ǎ ngákogolan ai nyé nâ: “Ǎ mod Zambá, makogolan ai wa nâ, enyiŋ dzáma, ai enyiŋ bítúga məwóm mə́tán bíē bí, é bɔ̄ edimá á mís móe. 14Tám yén, ndóan e ngásɔ́ á yób e mǎn dígī bə́dzóē bə́bɛ̄ yā bod məwóm mə́tán yā ósúsúa ai məwóm mə́tán mə́ bod mábá; ńdɔ̄ éyɔŋ dzí, enyiŋ dzáma é bɔ̄ɔ̄g edimá á mís móe !” 15Ńdɔ̄ éngəlɛs Ǹtondôbə a ngádzó ai Éli nâ: “Suzúg á sí ai nyé o bə́ nyé mbáda[1].” Ńdɔ a ngákódō á sí bân nyé bə́ sūzú ábə ǹkúkúmá, nyé ai nyé nâ: 16Ǹtondôbə a dzó nâ: Ḿból ó ngālóm bə̄lóman nə́ bə́ kə sílī Baal Zebub, zambá Ekrôn, asú tē wāyǐ kig sus énɔ̄ŋ ó bɔ̄ɔ̄ dzīlí, awú ńdɔ wǎyi wú.” 17Ńdɔ a ngáwú anə́ ḿból Ńtondôbə a ngákɔ́bɔ ai Éli. Ńdɔ Yoram, mǎnyāŋ wōē, á ngátə́bə ǹkúkúmá á məyian móé ḿbú bɛ̄ɛ̄ yā édzóē Yoram mɔ́n Yosafat, ǹkúkúmá yā Yúda, amú Akhazias a ndzí kig byé. 18Məbuugǎ yā enyiŋ Akhazias ai é mam a ngábɔ, bísə̄ bí sə́ ńtilán á kálada Miǹláŋ Míńkúkúmá yā Ísraɛ̂l a ? [1] Ayɔ́g ávɔ̄g lásɔ̄ á wɔ̄ŋ.